Juanito Jemenez ta' 27 sena li joqgħod iI-Ħamrun jingħata ħelsien mill-arrest, filwaqt li ngħata ċ-ċans jindirizza l-problema tad-droga. Il-każ jmur lura għal 25 ta' Ġunju li għadda ġewwa l-Chemistry Building fl-Università ta' Malta għall-ħabta tas-2 ta' wara nofsinhar fejn allegatament wettaq reat ta' serq aggravat bi vjolenza għad-dannu ta' €2,329 lill-Università ta' Malta. Dan filwaqt illi naqas milli jħares il-kundizzjonijiet imposti fuqu mill-Qorti, fejn ingħata ħelsien mill-arrest lura fid-29 ta Novembru 2018. Quddiem il-Maġistrat tal-Għassa Joe Mifsud huwa wieġeb mhux ħati għal akkużi miġjuba kontrih, filwaqt li talab għall-ħelsien mill-arrest. Bil-Qorti ċaħdet it-talba għall-ħelsien mill-arrest u laqgħet is-suġġeriment li tagħti l-għajnuna lill-imputat sabiex jindirizza l-problema tad-droga permezz ta' programm. Għal imputat dehru l-avukati Franco Debono u Amadeus Cachia.